|  |  |
| --- | --- |
| **Naziv predmeta i pozicija:**  **Evropsko privatno pravo** – izborni predmet u okviru otvorene liste izbornih predmeta II | **ECTS: 3** |
| **Godina:** treća **Semestar:** VI | |
| **Odgovorni nastavnici i saradnici:** prof. dr. Meliha Povlakić, doc. dr. Darja Softić Kadenić, LL.M Graz, MJur (Oxon) Selma Mezetović Međić, MA iur, MA Nasir Muftić | |
| **Kontakt sati:** sedmično/ukupno  predavanja: 2/30 konsultacije: 1/15 | |
| ***Ciljevi i očekivani rezultati:***  Cilj predmeta Evropsko privatno pravo je dati studentima pregled dosadašnjeg razvoja privatnog prava Evropske Unije, problema koje stoje na putu stvaranja jedinstvenog evropskog privatnog prava odnosno harmonizacije evropskog privatnog prava, kao i dati prikaz perspektiva razvoja. Student će dobiti osnovne informacije o sekundarnim izvorima prava u oblasti privatnog prava.  Student treba da razumije razloge za dosadašnji fragmentarni („pointilistički“) razvoj mjera za ujednačavanje privatnog prava, zašto su mjere izraženije u oblastima privatnog prava koje su od posebnog značaja za funkcioniranje unutarnjeg tržišta, te da razumije osnovna načela privatnog prava EU.  Studenti treba da steknu uvid u pojedine oblasti privatnog prava EU, pri čemu će radi stjecanja cjelovite slike studentima biti date osnovne informacije o pojedinim oblastima evropskog privatnog prava (evropsko ugovorno pravo, pravo zaštite potrošača, koliziono i međunarodno procesno pravo EU, evropsko pravo intelektualnog vlasništva, EU pravo društava, nasljedno pravo, porodično pravo itd.). Koliko će se duboko izučavati pojedina oblast zavisiće od toga da li studenti paralelno pohađaju neki opcioni predmet koji za predmet ima određenu oblast evropskog privatnog prava.  Naglasak će biti na evropskom ugovornom i potrošačkom pravu; analiza akata i sudskih odluka će biti vezana za ovu oblast prava. Biće razmatrano u kojoj je mjeri pravo BiH usklađeno u ovoj oblasti sa pravom EU. | |
| ***Sadržaj predmeta:***  - Opća pitanja Evropskog privatnog prava  - Razvoj Evropskog privatnog prava  - Privatno-pravni aspekti unutarnjeg tržišta  - Načela Evropskog privatnog prava  - Evropsko ugovorno pravo i pravo zaštite potrošača  - Analiza odluka Suda EU u oblasti ugovornog prava (nepravične ugovorne klauzule) | |
| ***Obaveze studenata:***  Rad i napredak studenata prati se kontinuirano. Redovni studenti su obavezni prisustvovati nastavi. Za redovne studente predispitne aktivnosti u nastavi učestvuju sa 60% u formiranju konačne ocjene (20% aktivnost, 40% prva provjera znanja. Prva provjera znanje se vrši kroz pismeni rad koji je analiza presude Suda EU ili određenog akta EU. Osim toga se analizira Direktiva 1993/13/EEZ. Završna provjera nosi 40% bodova i radi se u vidu pismenog testa.  DL i vanredni studenti polažu završni test koji nosi 100 bodova, ali DL i vanredni studenti mogu optirati da se uključe u redovnu nastavu i da provjera znanja bude organaizirana kao i kod redovnih studenata (prema spisku radi se samo o 3 studenta). | |
| ***Obavezna literatura:***  *- Meškić/Samardžić*, Pravo Evropske unije I, Sarajevo, 2012 (poglavlja: 181 – 219, 408 – 419, 445 – 455);  *- Miščenić* Emilija, Europsko pravo na putu od Soft prema Hard Law, Osvrt na  opcionalno zajedničko evropsko pravo prodaje (CESL). Zbornik pravnog fakulteta u  Rijeci, br. 2 (2012) str. 695 – 745;  - *Rösler* Hannes, Osnove potrošačkog prava Evropske Unije, NPR 1/2013, str. 20 –  29;  - *Meškić* Zlatan, Direktiva 2011/83/EU o pravima potrošača od 25. oktobra 2011 (Sl.  list EU 2011, L 304/64, NPR 1/2012, 43 - 48;  ***Dopunska literatura:***  - *Tatjana Josipović*, Zaštita potrošača od nepoštenih ugovornih odredbi, Načela i standardi zaštite u odlukama Suda Evropske unije, Zagreb, 2018;\*\*  - *Rolland* Walter, Dejstva prava Zajednice na nacionalna privatna prava, NPR 2/2011;  - *Povlakić* Meliha, Prijedlog Uredbe Evropskog parlamenta i Savjeta o zajedničkom  evropskom pravu prodaje KOM (2011) 635 final od 11.10.2011, NPR 2/2011, str.  53 do 58;  - *Bevanda* Marko, Osvrt na Direktivu EU br. 83/2013 o pravima potrošača, Aktualnosti  građanskog i trgovačkog zakonodavstva i pravne prakse br. 11 (2013), str. 168 – 182\*\*;  - *Petrić* Silvija, Uvod u načela europskog ugovornog prava (Landova naačela), Zbornik  Pravnog fakulteta Sveučilišta u Rijeci, v. 29, br. 1 (2008)\*\*.  Sva literatura je dostupna u Biblioteci. Dopunska literatura (sem literature označene sa \*\*) će dodatno studentima biti dostavljena u elektronskoj formi, ukoliko iskažu interes. | |

**IZVOĐENJE NASTAVE**

**24.03.2020.:** Uvodni čas

**09.03.2020.**: Predavanja za studente u DEI: Sporazum o stabilizaciji i pridruživanju, usklađivanja prava BiH sa pravom EU

**16.03.2020**.: Opća pitanja Evropskog privatnog prava

**23.03.2020.:** Razvoj evropskog privatnog prava

**30.03.2020**.: Privatno-pravni aspekti unutarnjeg tržišta, načela evropskog privatnog prava, izvori evropskog privatnog prava

**06.04., 13.04. i 20.04.2020 –** nema nastavnih aktivnosti. Ovo će vrijeme biti iskorišteno da studenti pripreme uz konsultacije sa predmetnim nastavnikom analizu izabrane presude Suda EU koja se odnosi na nepravične klauzule. Studentima se stavlja na raspolaganje odgovarajuća literatura vezana za Direktivu 1993/13/EEZ.

**27.04.2020:** razgovor sa studentima o navedenim temama. Očekuje sa da studenti kroz individualni rad i konsultacije sa nastavnikom budu spremni analizirati Direktivu 1993/13/EEZ, diskutirati o tome kako je usklađeno pravo BiH sa ovom Direktivom, te biti spremni da izlože odluku Suda EU koju im je dodijelio nastavnik. Ovo će se ujedno smatrati prvom provjerom znanja koja nosi 40 poena**.**

**04.05.2020:** Privatno-pravni aspekti unutarnjeg tržišta, načela evropskog privatnog prava, izvori evropskog privatnog prava

**11.05.2020**: Ugovorno i potrošačko pravo EU

**18.05.2020**: Nasljedno i porodično pravo EU

**25.05.2020**: Neradni dan. Kao zamjena za ove časove će u termini koji bude dogovoren biti organiziran posjet Delegaciji Evropske komisije u BiH

**01.06.2020**: Repetitorij